Ungal d tawsit tamirant i yennernan deg wannar n tsekla seg yiseggasen n 40, d tin i d-yufraren s waṭas ɣef tewsatin nniḍen, tettwaḥsab d tacita n useklu n tira. deg tallit yecban ta aṭas n tedyanin i iḍerrun ttuɣalent-d s wudem arusrid deg tira tanaggalt; am tefsut taberkant anda i d-yeffeɣ wungal amezwaru d isem unṣib sɣur Racid ƐELLIC Asfel deg useggas n 1980, akked d wungal n Saɛid SAƐDI i wumi yefka azwel Askuti di 1983, lḥan yiseggasen almi d 1986, yessufeɣ-d Racid ƐELLIC ungal-is wis sin s yisem n Faffa, ma yella seg yiseggasen n 90 ɣer tizi n wass-a nnulfan-d aṭas n wungalen akked yimyura imaynuten seg-sen Salem ZINYA, Ɛemar MEZDAD, Brahim